stanford-oval/wikipedia huggingface dataset:
בין הצללים
שחקנים

כריס אוונס – קול טרנר
אנה דה ארמס – סיידי רודס
אדריאן ברודי – לווק
מייק מו – וגנר
טייט דונובן – אביו של קול
איימי סדריס – אימו של קול
ליזה ברודוויי – אחותו של קול
מוסטפא שאקיר – מונטה ג'קסון
אנתוני מאקי – הנכד של סם
ג'ון צ'ו – הנמר
סבסטיאן סטן – אלוהים
ראיין ריינולדס – ג'ונאס
אנה דיאוור סמית' – קלאודיה ייטס
טים בלייק נלסון – בוריסלוב
טיה סירכר – פטי
סטיב פארק – אוטאמי
ברן גורמן – נהג מונית בריטי
מרוואן קנזארי – מרקו
ישראל וואן – מרטין
ויקטוריה קלהר – עדנה
ג'ורדן בלייר מנגולד בראון – ג'ואן
זיין שו – אחראי רוקריוקי
סטפני וייס – רב מלצרים
דקסטר פלטשר – ראול
הפקה

באוגוסט 2021, כריס אוונס וסקרלט ג'והנסון נכנסו למשא ומתן על השתתפות בסרט שרעיונו הועלה על ידי התסריטאים פול ורניק ורט ריס לסקיידאנס מדיה, כאשר דקסטר פלטשר מאייש את תפקיד הבמאי. בדצמבר 2021, ג'והנסון נאלצה לפרוש מהסרט עקב בעיות בלוחות הזמנים, דבר שהוביל לליהוקה של אנה דה ארמס במקומה. בפברואר 2022, אדריאן ברודי הצטרף לצוות השחקנים. מייק מו, איימי סדריס, טים בלייק נלסון וטייט דונובן התווספו בחודש מרץ.
שלב הצילומים התרחש מפברואר עד מאי 2022.
הפצה

הסרט הופץ באפל TV פלוס ב-21 באפריל 2023. על פי מחקר של Samba TV,‏ 3.1 מיליון משקי בית של טלוויזיות חכמות צפו בסרט למשך דקה אחת לפחות. הסרט משך 328,500 צופים ביומיים הראשונים והוא הסרט בעל העלאת הבכורה הנצפית ביותר בהיסטוריה של אפל TV פלוס.
קבלה

באתר הביקורות Rotten Tomatoes, 26% מ-106 ביקורות המבקרים הן חיוביות, עם דירוג ממוצע של 4.3/10. אתר Metacritic, שמשתמשת בממוצע משוקלל, העניק לסרט ציון של 34 מתוך 100, המבוסס על 29 מבקרים, מה שמצביע על "ביקורות לא חיוביות בדרך כלל".
בנג'מין לי, שכתב הגרדיאן, העניק לסרט אחד מתוך חמישה כוכבים, כשהוא מתח ביקורת על חוסר הכימיה בין אוונס ודה ארמס. פיטר סובצ'ינסקי, כתב עבור RogerEbert.com, מתח ביקורת גם על חוסר הכימיה של אוונס ודה ארמס, כמו גם על בימויו של פלטשר, והשווה לרעה את הסרט לסרטים "שקרים אמיתיים" (1994), "מר וגברת סמית'" (2005) ו"כמו יום ולילה" (2010), כמו כן הוא נתן לסרט 0.5 מתוך ארבעה כוכבים. דייוויד ארליך מ-IndieWire נתן לסרט ציון "C–", כשהוא מבקר את חוסר המחויבות של הסרט למושגים ולרעיונות שלו.
לעומת זאת, סטפני זאכריק מטיים, ציינה את הכימיה של אוונס ודה ארמס בצורה חיובית יותר, תוך שהיא גם מציינת לטובה את ההתמצאות של הסרט.
במאמר ל-BBC Online, ניקולס ברבר תהה כי "לצופים יש דרישות שונות כשהם מקליקים בבית ביום שלישי בערב. 'בין הצללים' ושאר סרטי סטרימינג מספקים אסקפיזם בלתי תובעני מהונדס, כזה שכל המשפחה תסכים לשבת לצפות".
אתר "וראייטי" בחר את הסרט לאחד מהסרטים הגרועים ביותר של שנת 2023. הוא תואר כקומדיית פעולת ריגול רומנטית עמוסה מדי עם תקציב גדול, ונמתחה ביקורת על היותו מתיש ומלא באלמנטים אקראיים.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס פטל הזהב | 9 במרץ 2024 | השחקן הגרוע ביותר | כריס אוונס | מועמדות |  |
| פרס פטל הזהב | 9 במרץ 2024 | השחקנית הגרועה ביותר | אנה דה ארמס | מועמדות |  |
| פרס פטל הזהב | 9 במרץ 2024 | השילוב הגרוע ביותר על המסך | אנה דה ארמס וכריס אוונס | מועמדות |  |
הערות שוליים

↑  "Ghosted". Writers Guild of America West. 5 באוקטובר 2022. ארכיון מ-27 בנובמבר 2022. נבדק ב-27 בנובמבר 2022. {{cite web}}:  (עזרה)
↑  Fleming, Mike Jr. (29 באוגוסט 2021). "Apple, Skydance Reuniting Marvel Superhero Stalwarts Scarlett Johansson & Chris Evans In Dexter Fletcher-Directed Ghosted". Deadline Hollywood. ארכיון מ-30 באוגוסט 2021. נבדק ב-30 באוגוסט 2021. {{cite web}}:  (עזרה)
↑  Kit, Borys (30 באוגוסט 2021). "Chris Evans, Scarlett Johansson to Star in Adventure Movie Ghosted for Apple". The Hollywood Reporter. ארכיון מ-12 במאי 2022. נבדק ב-30 באוגוסט 2021. {{cite web}}:  (עזרה)
↑  Fleming, Mike Jr. (3 בדצמבר 2021). "Ana De Armas In, Scarlett Johansson Exits Apple's Chris Evans-Starrer Ghosted; Skydance Producing". Deadline Hollywood. ארכיון מ-12 במאי 2022. נבדק ב-3 בדצמבר 2021. {{cite web}}:  (עזרה)
↑  Kroll, Justin (9 בפברואר 2022). "Adrien Brody Joins Chris Evans In Apple And Skydance's Ghosted From Director Dexter Fletcher". Deadline Hollywood. ארכיון מ-24 במאי 2022. נבדק ב-9 בפברואר 2022. {{cite web}}:  (עזרה)
↑  Kroll, Justin (9 במרץ 2022). "Mike Moh, Amy Sedaris, Tim Blake Nelson And Tate Donovan Join Chris Evans In Apple And Skydance's Ghosted". Deadline Hollywood. ארכיון מ-17 באפריל 2022. נבדק ב-9 במרץ 2022. {{cite web}}:  (עזרה)
↑  Kasule, Melissa (12 בינואר 2022). "Apple drama Ghosted starring Chris Evans to shoot in Atlanta and Washington DC". Kemps Film and TV Production Services Handbook. ארכיון מ-9 בפברואר 2022. נבדק ב-9 בפברואר 2022. {{cite web}}:  (עזרה)
↑  Remley, Hilary (13 במאי 2022). "'Ghosted' Wraps Filming, Chris Evans Posts Behind-the-Scenes Image". Collider. ארכיון מ-13 במאי 2022. נבדק ב-13 במאי 2022. {{cite news}}:  (עזרה)
↑  MacCary, Julia (2023-03-06). "Ghosted Trailer: Chris Evans Flies to London for Ana de Armas in Romantic Spy Thriller". Variety. ארכיון מ-7 במרץ 2023. נבדק ב-2023-03-07. {{cite web}}:  (עזרה)
↑  D'Alessandro, Anthony (2023-04-26). "Chris Evans & Ana de Armas Skydance Spy Action Pic Ghosted Most Watched Debut In Apple TV+". Deadline Hollywood. נבדק ב-2023-04-26.
↑  Lee, Benjamin (21 באפריל 2023). "Ghosted review – dreadful big star action comedy deserves to be ignored". The Guardian. ארכיון מ-21 באפריל 2023. נבדק ב-21 באפריל 2023. {{cite web}}:  (עזרה)
↑  Sobczynski, Peter (21 באפריל 2023). "Ghosted". RogerEbert.com. ארכיון מ-21 באפריל 2023. נבדק ב-21 באפריל 2023. {{cite web}}:  (עזרה)
↑  Ehrlich, David (20 באפריל 2023). "'Ghosted' Review: At Least It's Shorter Than 'The Gray Man'". IndieWire. נבדק ב-21 באפריל 2023. {{cite web}}:  (עזרה)
↑  Zacharek, Stephanie (21 באפריל 2023). "Ghosted Makes a Vaporous Vehicle for the Charms of Ana de Armas and Chris Evans". Time. נבדק ב-21 באפריל 2023. {{cite web}}:  (עזרה)
↑  Barber, Nicholas (5 במאי 2023). "Ghosted: The films 'too bad for the cinema'". BBC Online. נבדק ב-18 במאי 2023. {{cite web}}:  (עזרה)
↑  Owen Gleiberman,Peter Debruge, Owen Gleiberman, Peter Debruge, The Worst Movies of 2023, Variety, ‏2023-12-15 (באנגלית אמריקאית)
↑  J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית)
ג'ייסון ג'ורג'

ערך זה עוסק בשחקן אמריקאי. אם התכוונתם לכדורסלן גרמני, ראו .
| --- | --- |

ג'ורג', 2016
 לידה:  9 בפברואר 1972 (בן 52) וירג'יניה ביץ', ארצות הברית 
 שם לידה:  Jason Winston George 
 מדינה:  ארצות הברית 
 תקופת הפעילות:  מ-1997 
 מקום לימודים:  אוניברסיטת וירג'יניה (1994)  תיכון קמפסוויל 
 מספר צאצאים:  3
 פרופיל ב-IMDb
 
ג'ייסון וינסטון ג'ורג' (באנגלית: Jason Winston George; נולד ב-9 בפברואר 1972) הוא שחקן ודוגמן אמריקאי. הוא נודע בעיקר בתפקידיו כמייקל בורן באופרת הסבון "סנסט ביץ'" בקומדיית המצבים "איב", וכד"ר בן וורן בדרמה הרפואית "האנטומיה של גריי" ובסדרת הבת שלה "תחנה 19",
ביוגרפיה וקריירה

ג'ורג' נולד בווירג'יניה ביץ', וירג'יניה. הוא סיים את לימודיו באוניברסיטת וירג'יניה בשנת 1994 במגמה בלימודי רטוריקה, תקשורת ודרמה. הוא פגש את אשתו ונדנה קאאנה, משוררת הודית-אמריקאית, בזמן שלמד באוניברסיטת וירג'יניה. הם התחתנו ב-10 ביולי 1999 ונולדו להם שלושה ילדים: ארון, ניקהיל ויסמין.
בשנת 1996 לוהק ג'ורג' כמציל מייקל בורן באופרת הסבון "סנסט ביץ'" תפקיד ששיחק מפרק ראשון של הסדרה ב-6 בינואר 1997 ועד לסיום הסדרה ב-31 בדצמבר 1999.
בשנת 2000 הוא הופיע בתיאטרון בדרמה של ריטה דאב "הפנים האפלות יותר של כדור הארץ" בתיאטרון פאונטיין בלוס אנג'לס, שם גילם את התפקיד הראשי של אוגוסטוס.
בין השנים 2001–2002 שיחק את הראפר סטטוס קוו בסיטקום "על גבול השפיות" של רשת The WB. בשנת 2002 היה לג'ורג' תפקיד בסרט "מעבר לעתיד"  בבימויו של ג'ונתן פרייקס. הוא הופיע גם בסדרות רבות כמו "מה עובר על בריאן", "אלי סטון", "איסטוויק", "האנטומיה של גריי", וכיכב בתפקיד אורח בסדרה "קאסל" ו"עקרות בית נואשות".
בשנת 2007 שיחק בקומדיה הרומנטית "משחק לשלושה" לצדה של ויויקה איי פוקס.
הוא גם לוהק לסדרת הטלוויזיה "הפילגש" של רשת ABC. כיום הוא מככב בסדרות האנטומיה של גריי וב"תחנה 19" בתפקיד בן וורן, לשעבר רופא וכבאי בתחנת הכיבוי בסיאטל.
הערות שוליים

↑  "Jason George: Biography". TV Guide. נבדק ב-4 באפריל 2013. {{cite web}}:  (עזרה)
↑  https://theblast.com/108704/get-to-know-jason-georges-wife-ladies-yes-he-is-taken
↑  Phillips, Michael (22 באוגוסט 2000). "A Tragic Tangling of Lives". Los Angeles Times. {{cite news}}:  (עזרה)
| --- | --- |
בקרת זהויות :  BNE: XX4671674  BnF: cb15771144n (data)  GND: 1282672681  ISNI: 0000 0001 1949 677X  LCCN: n2011030841  VIAF: 49555811   WorldCat (עם VIAF): 49555811
ג'ייסון ג'ורג' (כדורסלן)

| --- | --- |

 לידה:  12 במאי 2001  (בן 23) גרמניה
 עמדה:  קלע
 גובה:  1.98
 קבוצות כשחקן
 2018–:  באיירן מינכן
 
ג'ייסון ג'ורג' (בגרמנית: Jason George; נולד ב-12 במאי 2001) הוא כדורסלן גרמני המשחק בעמדת הקלע בבאיירן מינכן.
קריירה

ג'ורג' החל לשחק בקבוצה הבוגרת של באיירן מינכן בשנת 2018, כשבמקביל המשיך לשחק בבאיירן מינכן ב'.
ב-12 בספטמבר 2020 קבע שיא קריירה של 36 נקודות במשחק של באיירן מינכן ב'.
הערות שוליים

↑  Regular Season Round 9: Oberhaching Muenchen 2 72-86, Eurobasket
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
בסיס (אלגברה)

בסיס הוא קבוצת וקטורים במרחב וקטורי בה אפשר להציג כל איבר במרחב כצירוף ליניארי של הקבוצה, באופן יחיד. ניתן להגדירו באופן שקול בכמה צורות:
בסיס הוא קבוצה פורשת בלתי תלויה ליניארית.
בסיס הוא קבוצה פורשת מינימלית, כלומר כזו שאם מסירים ממנה ולו וקטור אחד, היא כבר אינה פורשת.
בסיס הוא קבוצה בלתי תלויה מקסימלית, כלומר כזו שאם יוסיפו לה ולו וקטור אחד היא תפסיק להיות בלתי תלויה.
לכל מרחב וקטורי יש בסיס, ומספר הווקטורים שבבסיס מוגדר באופן חד-משמעי, והוא נקרא ממד. לבסיסים חשיבות עקרונית באלגברה ליניארית, בכך שבסיס קובע לכל וקטור את וקטור הקואורדינטות המתאים לו. לפיכך, בחירה של בסיס מאפשרת 'לממש' עצמים מופשטים המתייחסים למרחב (כגון העתקה ליניארית) על ידי מבנים קונקרטיים (כגון מטריצה).
בסיס יכול להיות סופי, או אין-סופי. אם במרחב יש קבוצה פורשת סופית, אז הוא בעל בסיס סופי (ולכן גם ממד סופי). ההוכחה לכך שלכל מרחב וקטורי יש בסיס מסתמכת על הלמה של צורן, וממילא תוצאה זו דורשת את אקסיומת הבחירה.
בסיס שהווקטורים בו מופיעים בסדר מסוים נקרא בסיס סדור. פעמים רבות כשמתייחסים לבסיס מניחים שהוא אכן סדור בסדר שרירותי כלשהו.
במרחבים נורמיים יש משמעות להתכנסות של טור, ואז אפשר להגדיר 'בסיס טופולוגי': זוהי קבוצת איברים שאפשר להציג כל וקטור במרחב באופן יחיד כצירוף ליניארי (לאו דווקא סופי) של איבריה. בסיס טופולוגי בדרך כלל אינו בסיס במובן הרגיל (משום שהוא אינו פורש במובן הסופי), ובסיס בדרך כלל אינו מהווה בסיס טופולוגי (משום שנוצרות בו תלויות ליניאריות במובן של טורים).
משפטים מרכזיים

התוצאה היסודית על בסיסים היא צמד המאפיינים שצוטטו בפתיחה. כדי לפתח את הנושא ללא הנחות מוקדמות, יש להוכיח כצעד ראשון שאם B קבוצה בלתי תלויה מקסימלית ו- C קבוצה פורשת מינימלית, אז  \ |C|\leq |B| (למשל באינדוקציה על גודל החיתוך של  B,C ושימוש בלמת ההחלפה של שטייניץ). לאחר מכן אפשר להוכיח שאם D גם היא קבוצה בלתי תלויה, אז  \ |D|\leq |B|. מכאן נובע מיד שלכל שתי קבוצות בלתי-תלויות מקסימליות יש אותו גודל. מכאן אפשר להמשיך כך:
משפט. התכונות הבאות שקולות עבור קבוצה A של וקטורים:
הקבוצה בלתי-תלויה מקסימלית.
הקבוצה פורשת מינימלית.
הקבוצה פורשת ובלתי תלויה.
משפט. נניח שלמרחב V יש בסיס בגודל n. אז התכונות הבאות שקולות עבור קבוצה A:
A בלתי תלויה מקסימלית.
A פורשת מינימלית.
A בסיס.
A בלתי תלויה וגודלה  \ n\leq .
A בלתי תלויה וגודלה  \ n=.
A פורשת וגודלה  \ n\geq .
A פורשת וגודלה  \ n=.
כאשר n סופי אומרים של-V יש ממד n, ולפי המשפט n יחיד.
תכונה חשובה נוספת: כל קבוצה בלתי תלויה אפשר להשלים לבסיס, ובאופן דומה, מכל קבוצה פורשת סופית אפשר 'לזרוק' וקטורים עד שתהפוך להיות בסיס.
לבסיס יש חשיבות גם במציאת הפתרונות של מערכת משוואות ליניאריות. העמודות והשורות של מטריצה ריבועית מסדר  \ n\times n מעל שדה  \mathbb {F}  מהוות בסיס למרחב  \ \mathbb {F} ^{n} אם ורק אם הדטרמיננטה שלה שונה מאפס. תכונה זו נובעת מכך שלפי נוסחת קרמר, באמצעות הדטרמיננטה ניתן לקבוע את ממד מרחב הפתרונות של מערכת המשוואות שהמטריצה מייצגת, ולפי משפט קרונקר-קפלי ממד מרחב הפתרונות תלוי ישירות בדרגת מרחב העמודות. לכן עבור מרחב וקטורי מממד סופי, השימוש בדטרמיננטה היא דרך חישובית ישירה לקביעה האם קבוצה של וקטורים היא בסיס.
בסיס סטנדרטי

ישנם מרחבים שהמבנה המיוחד שלהם מאפשר לבנות בסיס באופן פשוט ונוח; בסיסים כאלה נקראים בסיסים סטנדרטיים.
הבסיס הסטנדרטי של מרחב וקטורי  \ F^{n} כולל את וקטורי היחידה:  \ e_{1}=(1,0,\dots ,0),e_{2}=(0,1,\dots ,0),\dots ,e_{n}=(0,0,\dots ,1). קל לראות כי קבוצה זו פורשת ובלתי תלויה ליניארית, מכיוון שההצגה (היחידה) של כל וקטור  \ a=(a_{1},\dots ,a_{n})\in F^{n} היא על ידי הצירוף  \ \sum _{i=1}^{n}a_{i}e_{i}=a.
הבסיס הסטנדרטי של מרחב המטריצות  \ M_{n\times m}(F) מורכב מ"מטריצות יחידה", שהן המטריצות  \ e_{ij} עם אפס בכל רכיב, פרט ל-1 במקום ה- (i,j). לכן ממד מרחב המטריצות הללו הוא  m*n. בגלל האיזומורפיזם של מרחב המטריצות ומרחב ההעתקות הליניאריות, ניתן להסיק כי גם ממד של מרחב ההעתקות הליניאריות  T:F^{m}\to F^{n} הוא  m*n.
הבסיס הסטנדרטי של מרחב הפולינומים  \ F_{\leq n}[x] כולל את הווקטורים  \ \{1,x,x^{2},x^{3},..,x^{n}\}.
הקבוצה הריקה היא הבסיס (היחיד) של מרחב האפס.
בסיס סטנדרטי > דוגמאות מספריות

במרחב  \mathbb {R} ^{2} הבסיס הסטנדרטי הוא { (1,0), (0,1) } .
במרחב  \mathbb {R} ^{2} הקבוצה { (1,1), (1, 1-) } היא בסיס.
במרחב  \mathbb {R} ^{2} הקבוצה { (2,3) ,(1,1), (1, 1-) } איננה בסיס, זאת מאחר שכל ווקטור בה תלוי ליניארית בשניים האחרים. למעשה, כל קבוצה של 3 ווקטורים ב  \mathbb {R} ^{2} תהיה תלויה ליניארית, וזו בעצם משמעותה של הטענה כי  \mathbb {R} ^{2} הוא מרחב מממד 2.
בכל מרחב וקטורי, כל קבוצה המכילה את ווקטור האפס אינה יכולה להיות בסיס, כי וקטור האפס תמיד ניתן לייצוג כצירוף ליניארי (כשכל המקדמים הם 0) של כל קבוצה של וקטורים.
במרחב הילברט  \ L_{2}[-\pi ,\pi ] קבוצת הפונקציות  \left\{{\hat {e_{n}}}={\frac {e^{inx}}{\sqrt {2\pi }}}\right\}_{n=-\infty }^{\infty } מהווה מערכת אורתונורמלית שלמה, שכן  \ \langle {\hat {e_{n}}},{\hat {e_{m}}}\rangle =\delta _{m,n}. להרחבה, ראו: טור פורייה.
ראו גם

קואורדינטות (אלגברה)
בסיס אורתונורמלי
טור פורייה
| נושאים באלגברה ליניארית |
| --- | --- | --- |
| מושגי יסוד | שדה • מרחב וקטורי • משוואה ליניארית • מערכת משוואות ליניאריות • העתקה ליניארית • מטריצה |  |
| וקטורים | סקלר • כפל בסקלר • צירוף ליניארי • תלות ליניארית • קבוצה פורשת • בסיס • וקטור קואורדינטות • ממד |  |
| מטריצות | כפל מטריצות • שחלוף • דטרמיננטה • דירוג מטריצות • דרגה • עקבה • מטריצה מצורפת • מטריצת מעבר • מטריצה משולשית • דמיון מטריצות • ערך עצמי • פולינום אופייני • לכסון מטריצות • צורת ז'ורדן |  |
| העתקות | העתקה ליניארית • קואורדינטות • מטריצה מייצגת • גרעין • אנדומורפיזם • איזומורפיזם • העתקה אפינית • העתקה פרויקטיבית |  |
| מרחבי מכפלה פנימית | מכפלה סקלרית • מכפלה וקטורית  • אורתוגונליות  •  מטריצה סימטרית • אופרטור הרמיטי • אופרטור אוניטרי • טרנספורמציה נורמלית • נורמה • מטריקה |  |
| תבניות | תבנית ביליניארית • תבנית סימטרית •  תבנית הרמיטית • תבנית סימפלקטית • חפיפת מטריצות • משפט סילבסטר • תבנית מולטי-ליניארית אנטי-סימטרית • אוריינטציה • צפיפות • טנזור |  |
בלסינג אוקגבארה

בלסינג אוקגבארה (נולדה ב-9 באוקטובר 1988) היא אתלטית ניגרית. היא סגנית אלופת עולם (מוסקבה 2013) ובעלת מדליית ארד אולימפית (בייג'ינג 2008) בקפיצה לרוחק. בפברואר 2022, היא הושעתה ל-10 שנים בגין שימוש בסמים.
ביוגרפיה

במבחנים למשחקים הפאן אפריקניים שנערכו בלאגוס במאי 2007, קבעה אוקגבארה בקפיצה משולשת שיא ניגרי חדש של 14.13 מטר. במשחקים עצמם, שנערכו באלג'יר, היא זכתה במדליית כסף בקפיצה לרוחק וסיימה במקום הרביעי בקפיצה משולשת. בתחרות זו גם נשבר השיא שקבעה, על ידי בת ארצה צ'יניוניה אוהדוגה, שקפצה למרחק 14.21 מטר.
בפברואר 2022, היא הושעתה ל-10 שנים בגין שימוש בסמים.
ביוגרפיה > מדליית ארד אולימפית

באולימפיאדת בייג'ינג (2008) זכתה אוקגבארה במדליית ארד בקפיצה לרוחק בשיא אישי חדש של 6.91 מטר, אחרי מאורן מאגי מברזיל וטטיאנה לבדייבה מרוסיה.
באליפות המכללות באתלטיקה לנשים (NCAA) השלימה אוקגבארה את רצף ניצחונותיה בתחרויות הקולג'ים לאותה שנה, כאשר ניצחה בתחרות הקפיצה לרוחק ובריצת 100 מטר.
בשנת 2010 קבעה אוקגבארה בריצת 100 מטר שיא ניגריה חדש של 11.04 שניות, ובחרה שלא להשתתף בתחרויות הקפיצה, כדי לשמור על כוחה לקראת אליפויות האתלטיקה האפריקניות.
באליפות אפריקה באתלטיקה, שנערכה בתחילת אוגוסט 2010 בניירובי, זכתה אוקגבארה בשלוש מדליות זהב. בהגביע הביניבשתי IAAF, שנערך בספליט, היא זכתה במדליית ארד בריצת 100 מטר.
באליפות העולם באתלטיקה שנערכה בטגו שבקוריאה הדרומית בשנת 2011 סיימה אוקגבארה פעמיים במקום חמישי, בריצת 100 מטר בתוצאה של 11.12 שניות ובריצת שליחות 4x100 מטר בתוצאה של 42.74 שניות ובמקום 18 בקפיצה לרוחק בתוצאה של 6.36 מטר.
באולימפיאדת לונדון (2012) סיימה אוקגבארה במקום שמיני בריצת 100 מטר בתוצאה של 11.01 שניות בשלב חצי הגמר היא קבעה שיא אישי חדש של 10.92 שניות, במקום רביעי בריצת שליחות 4x100 מטר בתוצאה של 42.64 שניות ובמקום 17 בקפיצה לרוחק בתוצאה של 6.34 מטר.
ביוגרפיה > סגנית אלופת עולם

באליפות העולם שנערכה במוסקבה שברוסיה באוגוסט 2013 זכתה אוקגבארה בשתי מדליות, כסף וארד. מדליית כסף, בקפיצה לרוחק בתוצאה של 6.99 מטר, אחרי אלופת העולם בריטני ריס מארצות הברית (7.01 מטר) ולפני איוונה שפאנוביץ' מסרביה (6.82 מטר) ומדליית ארד בריצת 200 מטר בשיא אישי חדש של 22.32 שניות, אחרי שלי-אן פרייזר-פרייס מג'מייקה (22.19 שניות) ומיוריאל אהורה מחוף השנהב (22.32 שניות).
שיאים אישיים

| תחרות | תוצאה | מקום | תאריך |
| --- | --- | --- | --- |
| ריצת 100 מטר | 10.79 שניות | לונדון | 27 ביולי 2013 |
| ריצת 200 מטר | 22.23 שניות | יוג'ין | 31 במאי 2014 |
| קפיצה לרוחק | 7.00 מטר | מונקו | 19 ביולי 2013 |
| קפיצה משולשת | 14.13 מטר | לאגוס | 19 במאי 2007 |
ג'י יוניט

חברי הקבוצה בבנגקוק
ג'י יוניט (באנגלית: G-Unit) היא קבוצת היפ-הופ ושמה של חברת תקליטים שנוסדה בידי 50 סנט, טוני יאיו, יאנג באק ולויד בנקס, ולאחרונה גם חברת ביגוד (G-Unit Clothing). פירוש השם ג'י יוניט הוא יחידת הגרילה (Guerilla Unit).
המותג הוקם בשנת 2001 והחל בהקלטות של קלטות מיקסטייפ של האומנים השונים אשר היו חברים בו.
ניתן למצוא התייחסויות לג'י-יוניט בשיריהם של אומניה השונים (משפט המפתח שחוזר על עצמו הוא צעקת רקע שבמהלכה חוזרים על חלקו הראשון של שם הקבוצה מספר פעמים: "ג'י ג'י ג'י- יונייייט"). כמו כן, כל האומנים החברים בג'י-יוניט מקעקעים את השם של הקבוצה על גופם.
קבוצת ראפ

קבוצת הראפ ג'י-יוניט כוללת בתוכה את ארבעת חברי המפתח: 50 סנט, טוני יאיו, יאנג באק, לויד בנקס וכן מבחר של אומנים משתנים. 
אלבומה הראשון של הקבוצה יצא בשנת 2002 ונקרא No Fear, No Mercy. בשנת 2003 בעקבות הצלחת אלבומו של 50 סנט Get Rich Or Die Tryin' הוציאה הקבוצה דיסק נוסף שנקרא Beg For Mercy. הדיסק נחשב להצלחה בינונית. כחלק משיווקו של הדיסק השני (Beg For Mercy)- הוכנסו שלושה דיסקים מזהב לכלל הדיסקים של ג'י-יוניט שנמכרו בחנויות, כל מי שמצא דיסק מזהב יצא לסיבוב הופעות עם הקבוצה.
חברת הקלטות

חברת ההקלטות של ג'י-יוניט (G-Unit Records) הוקמה בשנת 2001. מספר אומנים חתמו בחברה - הידועים מביניהם הם : טוני יאיו, יאנג באק, לויד בנקס ודה גיים (The Game) שעזב את החברה זמן קצר לאחר שהגיע עקב מריבות שונות עם חברי ההרכב. תקליטיו של אמן הדגל של החברה 50 סנט למעשה לא יוצאים תחת השם ג'י-יוניט אלא תחת חברת ההקלטות של אמינם אשר נקראת שיידי הקלטות (Shady Records), אולם חברת ההקלטות של ג'י-יוניט מהווה שיתוף פעולה אסטרטגי ל-Shady Records.
חברת ביגוד

חברת הביגוד של ג'י-יוניט (G-unit Clothing) הוקמה בשלהי שנת 2005 והוציאה את קו הביגוד הראשון שלה בשנת 2006. לחברה מספר קווי ביגוד הכוללים "לבוש רחוב" (בעיקר חולצות תפוחות ומכנסיים רחבים).
ארנסט בווין

ארנֶסט בֶּוִוין (באנגלית: Ernest Bevin; ‏9 במרץ 1881 – 14 באפריל 1951) היה פוליטיקאי בריטי, מראשי מפלגת הלייבור ושר מטעמה בתקופת מלחמת העולם השנייה ומספר שנים שלאחריה. מוכר בתולדות המאבק על הקמת מדינת ישראל כמי שהוביל את המדיניות הבריטית למניעת עלייה יהודית חופשית לארץ ישראל לאחר מלחמת העולם השנייה, וכמי שהביא את שאלת עתיד ארץ ישראל עם תום המנדט הבריטי להחלטת עצרת האו"ם. באותה תקופה נחשב ל"אויב מספר אחת" של היישוב היהודי בארץ ישראל.
חייו > ילדות ונעורים, קריירה מוקדמת

בווין נולד לאב, פועל חקלאי, שלא הכירו ולאם שעבדה כמשרתת ונפטרה בהיותו בן שמונה. הוא יצא לעבודה כפועל כבר בגיל 11, ולאחר מכן עבד כנהג. את לימודיו הפסיק כבר בגיל תשע. בצעירותו בלט כמנהיג פועלים. בשנת 1910, הנהיג סניף של איגוד עובדים. בשנת 1922 היה בין מייסדי איגוד עובדי התחבורה והעובדים הכללים, איגוד מקצועי מהגדולים בבריטניה. בחירתו למזכ"ל האיגוד הציבה אותו כאחד ממנהיגי תנועת העבודה הבריטית. בתפקידו זה כיהן עד 1940. הוא היה סוציאליסט מתון ואנטי קומוניסט. בתחום מדיניות החוץ היה מתנגד חריף לפשיזם ולמדיניות הפייסנות שנקטה ממשלת בריטניה אל מול גרמניה של אדולף היטלר ואיטליה של בניטו מוסוליני בשנות ה-30 של המאה ה-20. על אף היותו חבר בכיר במפלגת הלייבור תקף את הקו הפציפיסטי של מנהיג מפלגתו והביא להחלפתו.
חייו > כהונתו כשר בממשלה הבריטית

בשנת 1940 הקים וינסטון צ'רצ'יל ממשלת אחדות לאומית. במאי מונה בווין לשר העבודה והשירותים הלאומיים. בתוקף חוקי החירום של המלחמה, ריכז תחת משרדו את השליטה על כוח העבודה והקצאת משאבי אנוש במשק הבריטי. כך העביר 48,000 צעירים חייבי גיוס לעבודה במכרות הפחם. זמן קצר לאחר מינויו לשר נבחר בבחירות הביניים גם לבית הנבחרים הבריטי מטעם המחוז וונדסוורת' מרכז בדרום לונדון.
עם תום המלחמה התפרקה הקואליציה, ובבחירות שהתקיימו ביולי 1945 זכתה מפלגת הלייבור. בווין מונה על ידי ראש הממשלה קלמנט אטלי לשר החוץ. תקופת שירותו כשר התאפיינה בהתפרקות האימפריה הבריטית מנכסיה, בעיקר "היהלום שבכתר": הודו. לבווין לא היו סנטימנטים לעבר האימפריאלי של בריטניה. ביודעו שבמצבה הכלכלי הירוד לאחר המלחמה, אין הממלכה יכולה לשאת בעומס הכלכלי הדרוש להחזקת אימפריה השולטת על פני ימים ואוקיינוסים. לטעמו, מעמד העובדים לא נהנה אף פעם מהאימפריה וגדולתה. מבחינה בינלאומית פעל להקמת האו"ם וליישום תוכנית מרשל לשיקום אירופה שלאחר המלחמה, והיה שותף לשיחות הראשונות לשיתוף הפעולה בין מדינות מערב אירופה שבסופו של דבר הובילו לאיחוד האירופי. בהיותו מתנגד לקומוניזם צידד במדיניות ארצות הברית במסגרת המלחמה הקרה ובהקמת הברית הצפון-אטלנטית (נאט"ו). בשנת 1950 יזם את תוכנית קולומבו לפיתוח כלכלי של דרום-מזרח אסיה.
בשנת 1951 הביאה בריאותו הרופפת לפרישתו ממשרתו כשר ומינויו לתפקיד הלורד שומר החותם, תפקיד ייצוגי נכבד אך חסר משמעות מעשית, מעין "שר בלי תיק". זמן קצר לאחר מכן מת.
בווין ופתרון בעיית ארץ ישראל

כיתר חברי הלייבור ביושבם באופוזיציה, היה בווין ממתנגדי הספר הלבן, הן הספר הלבן של 1931 והן הספר הלבן של 1939. לאחר פרסום הספר הלבן של פאספילד בשנת 1931 הודיע בווין, לבקשת ידידו דב הוז, שיורה ל-15 נציגי איגודו בפרלמנט הבריטי להצביע נגד הממשלה אם הגזרות בספר הלבן לא תבוטלנה.
כאשר עלה הלייבור לשלטון ביולי 1945, קיוו ראשי המוסדות היהודיים שבווין יבטל את חוקי הספר הלבן, אך לא כך היה. תפיסתו את בעיית ניצולי השואה הייתה, שעליהם להשתקם באירופה כחלק מהמאמץ השיקומי הכולל של יבשת זו. מה גם שאין היהודים מהווים עם, ולציונות כבר אין על מה להיאבק: "אם היהודים אינם יכולים אפילו כיום לחזור ולהתיישב בבתיהם באירופה, לשם מה נלחמנו שש שנים?". בשלהי שנת 1945 הקים בווין את הוועדה האנגלו-אמריקנית. ב-13 בנובמבר 1945 הודיע על כך בבית הנבחרים. לאחר שמסר את הודעתו, אמר במסיבת עיתונאים שאם היהודים יתעקשו על עלייה לארץ ישראל זה יעורר תחושות אנטישמיות נגדם: "אם היהודים... רוצים להשיג יותר מדי בלא להמתין בתור כמו כולם, הם מסתכנים בתגובה אנטישמית נוספת". חיים ויצמן הגיב מיד על דבריו: "הדברים גסים, וולגריים ואנטישמיים, אך אני מניח שזה טבעו של הג'נטלמן הנכבד הזה". ב-28 בנובמבר הגיב דוד בן-גוריון בנאום "תשובה לבווין": "עוד ששת המיליונים של מתינו באירופה מוטלים לפנינו, וכבר ניגר דמנו מחדש כאן על אדמת־המולדת... הנשפך בידי עושי־דברו של בווין וחבריו". בווין התכחש למחויבות הממשלה הבריטית להצהרת בלפור, סירב בעקשנות להתיר עליית יהודים לארץ ישראל ואף הכריז שלמדינות ערב יש חלק בהחלטות על גורל ארץ ישראל.
ועדת החקירה מסרה את ממצאיה באפריל 1946 ובהם המלצה להענקת 100,000 אשרות עלייה ליהודים ("סרטיפיקטים"). בווין התנגד להמלצה זו.
ב-12 ביוני 1946 אמר בווין בוועידת ה"לייבור" שהאמריקנים "מנסים לעזור ליהודים לעלות לארץ ישראל, כי אינם רוצים בהם בניו יורק".

התוכניות ליישום המלצות הוועדה אשר כללו בין השאר, "קנטוניזציה" של ארץ ישראל ללא הקמת מדינות לשני העמים, נדחו על ידי שני הצדדים. חיים ויצמן ודוד בן-גוריון נכשלו במאמציהם לשכנע את בווין לבטל את מדיניות הספר הלבן  של 1939 ולאפשר כינון מדינה יהודית ולו רק על חלק מארץ ישראל. לאחר שגם הדיונים עם הצד הערבי העלו חרס, החליטה הממשלה הבריטית להעביר את שאלת המשך המנדט הבריטי להכרעת ארגון האומות המאוחדות.

בפברואר 1947 הסביר בפרלמנט את תמיכתו בפתרון אוטונומיה של חבל ארץ ליהודים בארץ ישראל ולא מדינה: "היהודים הם קהילייה דתית ולא אומה, ואין לתת להם מדינת-חלוקה ולא כל שכן ארץ שלמה". לעומת זאת, הביע הבנה לעמדת הערבים, המתנגדים לכך ש"סוכנות יהודית זרה, ממומנת על ידי אמריקה, תתערב בענייני ארץ ישראל ותשפיע על גורל הערבים, תושבי הארץ זה אלפיים שנה".
בעיני היהודים נתפס בווין כאנטישמי, או למצער כאנטי ציוני. בעיני היישוב בארץ ישראל ומנהיגיו, ייצג את הביטוי החריף ביותר של המדיניות האנטי ציונית של ממשלת בריטניה. היו אף שמועות שהוכחשו, שהאצ"ל או לח"י תכננו להתנקש בחייו. בריאיון לידיעות אחרונות בשנת 2013 חשף איש לח"י לשעבר, פלאי מתתיהו טודי, כי היה תכנון אופרטיבי להתנקש בחייו של בווין בלונדון, אך הוא בוטל ברגע האחרון.
עם החרפת הפעולות נגד השלטון הבריטי גודר מתחם הממשל הבריטי בירושלים ששכן במגרש הרוסים. בפי העם נקרא אז מתחם זה "בווינגרד".
לאחר הקמת מדינת ישראל, ולאחר שמלחמת העצמאות הראתה את היותה עובדה קיימת, הפגין בווין פרגמטיות, עת הכירה בריטניה בישראל, ומכאן ואילך קיימה איתה יחסים תקינים.